HRVATSKO KNJIŽNIČARSKO DRUŠTVO

 CROATIAN LIBRARY ASSOCIATION

**Glavni odbor (2014.- 2016.)**

Hrvatske bratske zajednice 4

10000 Zagreb

**ZAPISNIK** s 11. sjednice Glavnog odbora HKD-a

Jedanaesta sjednica Glavnog odbora HKD-a održana je 12. srpnja 2016. u Uredu Hrvatskoga knjižničarskog društva. Sjednica je trajala od 11.00 do 13.00 sati.

Prisutni:

**Dunja Holcer** (*predsjednica Hrvatskoga knjižničarskog društva*)

**Astrid Grobenski-Grgurić** *(1. potpredsjednica HKD-a i predsjednica Društva knjižničara Karlovačke županije*),

**Blaženka Peradenić-Kotur** *(2. potpredsjednica HKD-a i predsjednica Zagrebačkog knjižničarskog društva),*

**Katja Matković-Mikulčić** *(predsjednica Etičkog povjerenstva)*

**Tamara Krajna** *(predsjednica Nadzornog odbora)*

**Mladen Masar** *(predsjednik Društva knjižničara Zadar)*

**Romana Horvat** *(predsjednica Društva knjižničara Bilogore, Podravine i Kalničkog prigorja),*

**Hrvoje Džanko** *(predsjednik Knjižničarskog društva Međimurske županije)*

**Iva Ciceran** *(predsjednica Bibliotekarskog društva Istre)*

**Ante Mrgan** (*predsjednik Knjižničarskog društva Sisačko-moslavačke županije*)

**Melinda Grubišić Reiter** *(predsjednica Knjižničarskog društva Šibensko-kninske županije)*

 **Ljiljana Hajdin** *(predsjednica Knjižničarskog društva Varaždin)*

**Davorka Pšenica** *(predsjednica Komisije za slobodan pristup informacijama i slobodu izražavanja, glavna urednica niza Hrvatsko knjižničarstvo),*

**Katarina Todorcev Hlača** *(glavna urednica HKD Novosti)*

**Marija Šimunović** *(u.z. blagajnica)*

Dunja Holcer, predsjednica Hrvatskoga knjižničarskog društva pozdravila je prisutne i zahvalila na odazivu na sjednicu.

**Ad. 1. Usvajanje Dnevnog reda**

Dnevni red je jednoglasno usvojen.

**Ad. 2. Usvajanje Zapisnika s 9. sjednice GO**

Zapisnik je jednoglasno usvojen.

**Ad. 3. Usvajanje Zapisnika s 10. elektroničke sjednice GO**

Zapisnik je jednoglasno usvojen.

**Ad. 4. Prijava skupova i programa na pozive Ministarstva kulture Republike Hrvatske i Grada Zagreba za predlaganje javnih potreba u kulturi Republike Hrvatske za 2017. g.**

Dunja Holcer je izvijestila o Predloženim programima za 2017. godinu koje je podržao Stručni odbor HKD-a uz napomenu da će se predloženi iznosi korigirati u skladu s pravilima natječaja Ministarstva kulture RH.

|  |  |  |  |  |
| --- | --- | --- | --- | --- |
|  | Nosioci | Naziv | Mjesto i vrijeme | Troškovi |
| 1. | Komisija za knjižnične usluge za djecu i mlade, KGZ - Knjižnica Medveščak | Stručni skup za dječje knjižnice *Informacijska pismenost* | Zagreb, ožujak 2017. | 10.000 MK10.000 Grad Zagreb |
| Ukupno 20.000 |
| 2. | Komisija za knjižnične usluge za djecu i mlade | Nacionalna kampanja za poticanje čitanja djeci od rođenja *ČITAJ MI!* | 2017. | 9.000 MK2.000 donatoriUkupno 11.000 |
| 3. | Komisija za pokretne knjižnice | 13. okrugli stol o pokretnim knjižnicama RH i 7. festival hrvatskih bibliobusa  | Pula, travanj 2017.  | 20.000 MK 6.000 županija  6.000 Grad Pula 2.000 sponzori 6.000 vl. sredstvaUkupno 40.000 |
| 4. | Komisija za upravljanje | Alternativni izvori financiranja knjižnica | Zagreb, travanj 2017. | 11.000 MK 3.000 Grad Zagreb 2.500 donatori 3.500 vl. sredstva 5.000 ostali izvoriUkupno 25.000 |
| 5. | Sekcija za visokoškolske i specijalne knjižnice | 15. dani specijalnih i visokoškolskih knjižnica | Lovran, svibanj 2017. | 15.000 MK |
| 6. | Komisija za knj. usluge za OPP, Komisija za narodne knjižnice, Komisija za čitanje, Komisija za autorsko pravo i otvoreni pristup, Komisija za knj. usluge za djecu i mlade, KGZ – Gradska knjižnica | 14. okrugli stol za knjižnične usluge za osobe s posebnim potrebama *Kampanja za osobe sa specifičnim teškoćama učenja : postignuća i izazovi* | Zagreb, 6. listopada 2017. | 15.000 MK15.000 Grad ZagrebUkupno 30.000 |
| 7. | Komisija za knjiž. usluge za osobe s posebnim potrebama | Nacionalna kampanja za osobe sa specifičnim teškoćama učenja | 2017. | Ukupno 42.500 |
| 8. | Komisija za srednjoškolske knjižnice, Komisija za osnovnoškolske knjižnice | 8. okrugli stol za školske knjižnice *Školska knjižnica: pogled unazad - korak unaprijed* | Virovitica, listopad 2017. | 10.000 MK 3.000 županija  4.000 Grad  3.000 sponzoriUkupno 20.000 |
| 9. | Radna grupa za manjinske knjižnice | Okrugli stol *Središnje manjinske knjižnice za druge i drugačije* | Pula, prosinac 2017. | 20.000 MK 6.000 Grad Zagreb 3.000 kotizacijeUkupno 29.000 |
| 10. | Komisija za slobodan pristup informacijama  | 17 . okrugli stol o slobodnom pristupu informacijama*Inovativna knjižnica u službi lokalne zajednice* | Zagreb, 8. prosinca 2017. | 20.000 MK20.000 Grad Zagreb10.000 vl.sredstva |
| Ukupno 50.000 |
| 11. |  | Dan hrvatskih knjižnica | 11. studenoga 2017. | 18.000 MK20.000 vl. sredstvaUkupno 38.000 |
| 12. |  | VBH | 2017. | 40.000 MK20.000 Grad Zagreb60.000 vl. sredstva |
| Ukupno 120.000 |
| 13. |  | Suradnja s Društvom mađarskih knjižničara  | srpanj 2017. |  6.100 MK |
| 14. |  | IFLA  | Wroclaw, Poljska, 19. – 25. kolovoza 2017. | 25.000 MK24.238 vl.sredstvaUkupno 49.238 |
| 15. |  | EBLIDA  | svibanj 2017. |  7.750 MK |
| 16. |  | Godišnja konferencija Bibliotekarskog društva Srbije (BDS) i Sajam knjiga  | Beograd, listopad 2017. |  6.900 MK |
| 17. |  | Godišnja konferencija (BAM)  | Sarajevo, listopad 2017. |  3.600 MK |
| 18. |  | 14. dani specijalnih i visokoškolskih knjižnica : zbornik radova | 2017. | 15.000 MK10.000 MZOS20.000 vl.sredstvaUkupno 45.000 |
| 19. |  | 17 . okrugli stol o slobodnom pristupu informacijama*Inovativna knjižnica u službi lokalne zajednice* : zbornik  | prosinac 2017. | 12.000 MK 6.000 vl. sredstvaUkupno 18.000 |
| 20. |  | IFLA-ine smjernice za knj. službe i usluge za osobe s disleksijom (el. izdanje) | rujan 2017. | 12.000 MK 3.000 MZOS5.000 vl. sredstvaUkupno 20.000 |
| 21. |  | IFLA-ine Smjernice za knjižnične zgrade | 2017. | 10.000 MK 5.000 MZOS15.700 vl.sred.Ukupno 30.700 |
| 22. | Željka Miščin | Bibliografija | 2017. | 5.000 MK5.000 vl. sredstvaUkupno 10.000 |
| 23. |  | Predmetna obrada: pogled unaprijed : zbornik radova | 2017. | 12.000 MK 6.000 vl. sredstvaUkupno 18.000 |
| 24. |  | UNIMARC A i UNIMARC B | 2017. |  |
| 25. |  | Vodič kroz glazbene knjižnice i zbirke Zagreba (el. izdanje) | 2017. | 7.000 MK |
| 26. |  | Središnja manjinska knjižnica u Hrvatskoj. Model. Strategija razvoja. Zakonski okvir.  | 2017. | 15.000 MK 4.000 vl. sredstvaUkupno 19.000 |
| 27. |  | Redovna djelatnost HKD-a | 2017. | 299.437,32 MK103.000,00 vl.sredstvaUkupno 402.437,32 |
| 28. |  | Informatizacija | 2017. | 7.000 MK |

Glavni odbor je jednoglasno odlučio da se podupru svi predloženi programi za 2017. godinu.

**Ad. 5. Izvještaj Povjerenstva za dodjelu priznanja „Knjižnica godine“**

Dunja Holcer je izvijestila članove Glavnog odbora da Povjerenstvo za dodjelu priznanja „Knjižnica godine“ za priznanje „Knjižnica godine“ predlaže **Hrvatsku knjižnicu za slijepe** i pročitala je obrazloženje tog prijedloga.

Astrid Grobenski-Grgurić podržava taj prijedlog.

Marijana Mišetić iznosi mišljenje da Povjerenstvo nije prepoznalo prošlogodišnje najveće postignuće i nagradilo ga, a to je postignuće Knjižnice Instituta za etnologiju i folkloristiku koja je svoju Dokumentaciju i knjižnu građu upisala u Registar kulturnih dobara RH u svojstvu spomenika kulture i to sa jednom zaposlenom osobom koja je pobijedila sustav, već je Povjerenstvo svojom odlukom nagradilo instituciju.

Razvila se rasprava sa zaključkom da se Pravilnik o dodjeli priznanja 'Knjižnica godine' mora što hitnije mijenjati i uskladiti sa Statutom, a navedenoj Knjižnici se predlaže da se prijavi ponovo sljedeće godine za Priznanje.

Glavni odbor je usvojio Izvještaj Povjerenstva za dodjelu priznanja „Knjižnica godine“ Hrvatskoj knjižnici za slijepe sa jednim suzdržanim glasom.

**Ad. 6. Izvještaj Povjerenstva za predlaganje kandidata za predsjednika HKD-a u mandatnom razdoblju 2016.-2018.**

Predsjednica Povjerenstva za predlaganje kandidata za predsjednika Hrvatskoga knjižničarskog društva u mandatnom razdoblju 2016.-2018. Blaženka Peradenić-Kotur izvijestila je članove Glavnoga odbora HKD-a da je Povjerenstvo za predlaganje kandidata za predsjednika HKD-a do isteka roka za dostavu prijedloga kandidata za predsjednika HKD-a 10. srpnja 2016.g. primilo jedan prijedlog, prijedlog što ga je uputilo Knjižničarsko društvo Sisačko-moslavačke županije.

Knjižničarsko društvo Sisačko-moslavačke županije na svojoj je Izbornoj skupštini, održanoj 5. lipnja 2016.g., jednoglasno podržalo prijedlog kandidata Dunje Holcer, knjižničarske savjetnice, za predsjednicu HKD-a u mandatnom razdoblju 2016.-2018.

Povjerenstvo za predlaganje kandidata za predsjednika Hrvatskoga knjižničarskog društva u mandatnom razdoblju 2016.-2018. na svojoj je 2. sjednici, održanoj 12. srpnja 2016.g., ocijenilo da pristigli prijedlog kandidata sadrži sve elemente i da je stoga valjan, te je jednoglasno podržalo prijedlog kandidata Dunje Holcer za predsjednika HKD-a.

Predsjednica Povjerenstva za predlaganje kandidata za predsjednika Hrvatskoga knjižničarskog društva u mandatnom razdoblju 2016.-2018. Blaženka Peradenić-Kotur izvijestila je članove Glavnoga odbora HKD-a da je pristigla sva dokumentacija relevantna za predlaganje kandidata za predsjednika HKD-a u mandatnom razdoblju 2016.-2018.: *Prijedlog Knjižničarskog društva* *Sisačko-moslavačke županije za kandidata za predsjednika HKD-a u razdoblju od 2016. do 2018.g., Zapisnik s Redovne Izborne skupštine Knjižničarskog društva Sisačko-moslavačke županije, Životopis i plan rada Dunje Holcer*.

Nakon toga, Glavni odbor HKD-a jednoglasno je prihvatio prijedlog kandidature Dunje Holcer za predsjednika HKD-a što mu ga je uputilo Povjerenstvo za predlaganje kandidata za predsjednika HKD-a u mandatnom razdoblju 2016.-2018.

Prijedlog kandidata Dunje Holcer za predsjednika HKD-a u mandatnom razdoblju 2016.-2018. upućuje se na usvajanje Skupštini Hrvatskoga knjižničarskog društva.

**Ad. 7. Planiranje 12. sjednice Glavnog odbora**

Dunja Holcer je izvijestila članove Glavnog odbora da je 12. sjednica Glavnog odbora planirana za drugu polovicu rujna, nakon sjednice Stručnog odbora. Na sjednici će biti Izvješća o radu HKD-a, Stručnog odbora, Nadzornog odbora i Etičkog povjerenstva, te Odbora za nakladničku djelatnost, kao i sva financijska izvješća. Do tada regionalna društva moraju poslati prijedloge za članove u Komisijama i Radnima grupama HKD-a kao i popise delegata za 41. Skupštinu.

Članovi Glavnog odbora dogovaraju da se sjednica Stručnog odbora održi u četvrtak, 15. rujna, a sjednica Glavnog odbora u četvrtak, 22. rujna 2016.g. Sva izvješća moraju se dostaviti do petka, 9. rujna 2016.g.

Glavni odbor je jednoglasno usvojio ove prijedloge.

**Ad. 8. Pripreme za 41. skupštinu Hrvatskoga knjižničarskog društva**

**Ad. 8.1 Odluka o sazivanju 41. skupštine HKD-a**

Dunja Holcer izvijestila je prisutne kako u skladu sa čl. 28. Statuta Hrvatskoga knjižničarskog društva, Glavni odbor HKD-a saziva redovnu skupštinu Hrvatskoga knjižničarskog društva. U skladu s navedenim, članovi Glavnog odbora složili su se i jednoglasno donijeli Odluku o sazivanju 41. skupštine HKD-a koja će se održati od 12. do 15. listopada 2016.g u Primoštenu (Hotel Zora).

**Ad. 8.2 Prijedlog Dnevnog reda 41. skupštine HKD-a**

Dunja Holcer izložila je prijedlog Dnevnog reda 41. skupštine HKD-a kako slijedi:

1. Otvaranje 41. redovne skupštine Hrvatskoga knjižničarskog društva
2. Izbor Radnog predsjedništva 41. redovne skupštine Hrvatskoga knjižničarskog društva
3. Izbor pet članova Odbora za verifikaciju punomoći delegata i utvrđivanje kvoruma, dva zapisničara i dva ovjerovitelja Zapisnika, pet članova biračkoga odbora koji utvrđuje rezultate izbora, tri člana Povjerenstva za predlaganje predsjednika Hrvatskoga knjižničarskog društva te članova Nadzornog odbora i Etičkog povjerenstva
4. Izvješće Odbora za verifikaciju punomoći delegata i utvrđivanje kvoruma
5. Utvrđivanje konačnoga Dnevnog reda
6. Izvješće o radu Glavnoga odbora za razdoblje 1.12.2015.-31.8.2016.
7. Izvješće o radu Stručnoga odbora za razdoblje 17.11.2015.-31.8.2016.
8. Izvješća uredništava Hrvatskoga knjižničarskog društva za razdoblje 1.11.2015.-31.8.2016.
9. Izvješće o financijskom poslovanju za razdoblje 1.11.2015.-31.8.2016.
10. Izvješće Nadzornoga odbora za razdoblje 1.12.2015.-31.8.2016.
11. Izvješće Etičkoga povjerenstva za razdoblje 1.11.2015.-31.8.2016.
12. Davanje razrješnice predsjednici Hrvatskoga knjižničarskog društva, članovima Glavnog odbora te članovima Nadzornog odbora i Etičkog povjerenstva za mandatno razdoblje 2014.-2016.
13. Izvješće Povjerenstva za predlaganje predsjednika Hrvatskoga knjižničarskog društva za mandatno razdoblje 2016.-2018.
14. Izbor predsjednika Hrvatskoga knjižničarskog društva za mandatno razdoblje 2016.-2018.
15. Izvješće Povjerenstva za predlaganje članova Nadzornog odbora i Etičkog povjerenstva
16. Izbor članova Nadzornog odbora i Etičkog povjerenstva za mandatno razdoblje 2016.-2018.
17. Verifikacija sastava Glavnog odbora za mandatno razdoblje 2016.-2018.
18. Prijedlog osnivanja nove Radne grupe za društvene medije u sklopu Sekcije za obrazovanje i istraživanje
19. Promjena naziva Komisije za knjižnične usluge za osobe s posebnim potrebama u Komisija za knjižnične usluge za osobe s invaliditetom i osobe s posebnim potrebama
20. Izvješće Povjerenstva za dodjelu Kukuljevićeve povelje i dodjela Kukuljevićeve povelje
21. Izvješće Povjerenstva za dodjelu nagrade „Eva Verona“ i dodjela nagrade „Eva Verona“
22. Razno

Članovi Glavnog odbora jednoglasno su prihvatili predloženi Dnevni red 41. skupštine HKD-a.

**Ad. 8.3 Prijedlog osnivanja nove Radne grupe za društvene medije u sklopu Sekcije za obrazovanje i istraživanje**

Dunja Holcer je izvijestila je članove Glavnog odbora o prijedlogu osnivanja nove Radne grupe za društvene medije u sklopu Sekcije za obrazovanje i istraživanje.

Prijedlog o pokretanju Radne grupe uputile su knjižničarke koje se aktivno bave istraživanjem i/ili primjenom društvenih medija u knjižničnim uslugama a to su: dr. sc. Dunja Holcer, knjižničarska savjetnica, dr. sc. Ivana Hebrang Grgić, doc. Dorja Mučnjak, viša knjižničarka, Dina Mašina, diplomirana knjižničarka i Marija Šimunović, diplomirana knjižničarka. Osnivanjem ove Radne grupe kontinuirano će se pratiti svi aspekti korištenja, razvoja i primjene društvenih medija u knjižnicama te će se kroz istraživački i praktičan rad knjižničarskoj zajednici ponuditi teorijska i praktična rješenja za uspješno ostvarenje prisutnosti knjižnica unutar web 2.0 okruženja.

Glavni odbor je jednoglasno usvojio ovaj prijedlog.

**Ad. 8.4 Promjena naziva Komisije za knjižnične usluge za osobe s posebnim potrebama u Komisija za knjižnične usluge za osobe s invaliditetom i osobe s posebnim potrebama**

Dunja Holcer je izvijestila da Komisija za knjižnične usluge za osobe s posebnim potrebama traži preimenovanje u Komisija za knjižnične usluge za osobe s invaliditetom i osobe s posebnim potrebama.

Glavni odbor je usvojio ovaj prijedlog.

**Ad. 9. Molba Vesne Crnogorac**

Dunja Holcer je izvijestila da je Vesna Crnogorac uputila molbu Izvršnom odboru HKD-a za prijem u podupiruće članstvo Hrvatskoga knjižničarskog društva, što je Izvršni odbor podržao. Njezino učlanjivanje trebalo bi regulirati putem Kluba knjižničara HKD-a.

Razvila se rasprava o mogućnostima i problemima koji su se već javljali sa Klubom knjižničara, te mogućnosti da samo jedna osoba bude član Kluba.

Glavni odbor odlučuje da će donijeti odluku nakon usklađivanja Pravilnika Kluba knjižničara HKD-a sa Statutom HKD-a.

**Ad. 10. Prijedlog aktivnosti Povjerenstva za obilježavanje Dana hrvatskih knjižnica 2016.**

Davorka Pšenica je izvijestila članove Glavnog odbora da Povjerenstvo za obilježavanje Dana hrvatskih knjižnica 2016. predlaže niz aktivnosti za Dan hrvatskih knjižnica 2016. To su:

1. Plakat i priprema promotivnih materijala
2. Natječaj za „Najbolji SELFIE u knjižnici“ povodom Dana hrvatskih knjižnica 2016.
3. Razgovori s predstavnicima osnivača i prisutnost u medijima

Glavni odbor je jednoglasno usvojio ove prijedloge.

**Ad. 11. Razno**

Marijana Mišetić izvijestila je članove glavnog odbora da su ona i Tamara Krajna prisustvovale 48. godišnjoj skupštini Društva mađarskih knjižničara koja se održavala u Veszprému od 6. do 9. srpnja 2016. godine. Obzirom da je Poziv na 41. Skupštinu upućen predsjednici Društva mađarskih knjižničara koja joj je spriječena nazočiti, M. Mišetić predlaže da se Poziv na 41. Skupštinu uputi Ágnes Fülöp iz Knjižnice Mađarskog Instituta za statistiku u Budimpešti.

Glavni odbor jednoglasno je usvojio ovaj prijedlog.

Zapisnik sastavila:

Tina Matošević, poslovna tajnica HKD-a